पतरातू के आशीर्वाद ज्वेलर्स में सेंधमारी कर तीन लाख के जेवरात की चोरी
जेवर दुकान में चोरी के बाद छानबीन करती पुलिस।
भास्कर न्यूज।पतरातू
पीटीपीएसन्यू मार्केट के आशीर्वाद ज्वेलर्स में बीती रात अज्ञात चोरों ने सेंधमारी कर दुकान से करीब तीन लाख के जेवरात समेत खाता-बही की चाेरी कर ली। दुकान मालिक अरूण कुमार सोनी ने रविवार को पतरातू थाने में घटना की जानकारी देने के साथ प्राथमिकी दर्ज कराई है। इस संबंध में दुकानदार ने बताया कि शनिवार की रात नौ बजे वे दुकान बंद कर घर चले गए।
रविवार की सुबह 10:30 बजे जब आम दिनों की तरह दुकान का शटर खोला तो पीछे की दीवार टूटी हुई थी। दुकान में रखी अलमीरा और तिजोरी भी टूटे हुए थे और उसमें रखे सोने का दो डब्बा नोजपीन और चार किलो चांदी का पायल गायब था। जिस खाते में ग्राहकों का लेखा-जोखा रहता था, वह भी गायब है। सारे सामान बिखरे पड़े थे। यह सब देखकर तत्काल उन्होंने इसकी सूचना पतरातू थाना को दी। सूचना के बाद थाना प्रभारी शिवशंकर जमादार सशस्त्र बल के साथ दुकान पहुंचे और छानबीन में जुट गए। उन्होंने बताया कि चोरों के हर संभावित ठिकानों पर छापेमारी की जा रही है।
hin_Deva hin_Deva bho_Deva hin_Deva hin_Deva